Am Mittwoch Morge bini denn gege en finnische Ustuschstudent go Badminton spille und han *harhar* beidi Match gwunne   (21:15, 19:21, 21:14 und 21:17, 26:28, 10:8) De letschti Satz hemmer müese abchürze und hend drum nur uf 7 gspillt. Am Nomi isch es wiitergange i de Vorlesig über real-time control. E churzi Repetion vo Regeligstechnik, aber  halt au vill Sache usem Kurs "Digital control" woni nonig bsuecht han… super   Am Obig isch denn wider Schwedischkurs gsi. Will zwei neui cho sind hets nomel e "churzi" Vorstelligsrundi geh, wo denn aber e Halbstund gange isch, vor allem will di 55-jöhrig Schottin verzelle het müese, wo si überall Hüser hend (Schottland, London und Göteborg, aha), bi was eren Maa überall Chef isch und dass eren jüngere  Sohn 21 isch und nögscht Johr mit sinere Ph.D. in Cambridge afange wird. "Seget churz wie ihr heisset, woher ihr chömet und was ihr do machet." Danke